Una sargantana de zonas aridas de Norteamerica (Cnemidophorus uniparens) no tién masclos como mesura de supervivencia en medios especialment extremos, pero las fembras copulan n'i habendo unas que fan de masclos y atras que fan de fembras y que farán desembolicar-se los suyos ovulos dimpués d'una copula que imita lo comportamiento anterior a la fecundación. Dependendo de lo ciclo ovarico las fembras tendrán libels d'estrochens altos u baixos. Quan lo libel d'estrochén ye alto esta sargantana fa de fembra y quan lo libel ye baixo fa de masclo.